Case ID: 1113203
Sentence 19: İddiaçının 56 yaş 6 ayı isə xx.xx.2008-ci ildə tamam olsa da, artıq həmin tarixdə qanuna əsasən kişilər üçün güzəştli şərtlərlə pensiya yaşı 57 yaş idi. Göründüyü kimi, “Əmək pensiyaları haqqında” Azərbaycan Respublikası Qanununun 9.8-ci maddəsində əvvəllər qüvvədə olmuş qanunvericiliyin tətbiq olunması nəzərdə tutulsa da, məhkəmənin tətbiq etdiyi xx.xx.1997-ci il tarixədək qüvvədə olmuş “Vətəndaşların pensiya təminatı haqqında” Qanunun 13-cü maddəsinin “b” bəndinə əsasən güzəştli şərtlərlə pensiya təyin olunması üçün 3 şərt ödənilməli idi. Lakin həmin maddə qüvvədə olan vaxt yuxarıda göstərilən hər 3 şərt ödənilmədiyindən iddiaçının güzəştli şərtlərlə pensiya hüququ yaranmamışdır.